**NOTA INFORMATIVĂ**

**la proiectul Hotărîrii Guvernului cu privire la aprobarea Conceptului mecanismului de monitorizare de stat a jocurilor de noroc**

|  |
| --- |
| 1. **Condițiile ce au impus elaborarea proiectului și finalitățile urmărite** |
| Prezentul proiect are ca scop crearea mecanismului de monitorizare de stat a jocurilor de noroc (în continuare - MMSJN), care va contribui la implementarea şi promovarea politicii de stat în acest domeniu pentru reducerea riscurilor sociale, precum şi respectarea prevederilor legislaţiei în vigoare de către organizatorii jocurilor de noroc. |
| 1. **Principalele prevederi ale proiectului** |
| Conceptul MMSJN descrie procesul schimbului de date între sistemele informaţionale automatizate deţinute de Serviciul Fiscal de Stat, Serviciul Prevenirea şi Combaterea Spălării Banilor, Agenţia pentru Protecţia Consumatorilor şi Supravegherea Pieţei şi sistemele informaţionale automatizate în domeniul jocurilor de noroc deţinute de:   * persoanele juridice de drept privat înregistrate în modul stabilit în Republica Moldova, autorizate să organizeze şi să exploateze jocuri de noroc în cazinouri; * Societatea pe Acţiuni „Loteria Naţională a Moldovei” - agent economic cu cotă integrală de stat, împuternicit să desfăşoare jocuri de noroc ce constituie monopol de stat (organizarea şi desfăşurarea loteriilor; organizarea funcţionării sălilor cu automate de joc cu câştiguri băneşti, organizarea şi desfăşurarea pariurilor pentru competiţiile/ evenimentele sportive, organizarea jocurilor de noroc prin intermediul reţelelor de comunicaţii electronice); * Instituţia Publică „Agenţia Servicii Publice” (SI „Registrul unic al jocurilor de noroc”). |
| 1. **Descrierea gradului de compatibilitate a prevederilor proiectului cu legislația Uniunii Europene** |
| Prezentul proiect de act normativ nu contravine legislației Uniunii Europene. |
| 1. **Fundamentarea economico-financiară** |
| Aprobarea prezentului proiect de hotărîre nu implică cheltuieli bugetare suplimentare. |
| 1. **Transparența decizională** |
| În scopul respectării prevederilor Legii nr. 239 din 13 noiembrie 2008 privind transparența în procesul decizional, proiectul Hotărârii de Guvern a fost plasat pe pagina [www.particip.gov.md](http://www.particip.gov.md) și pagina web oficială a Ministerului Finanțelor www.mf.gov.md, compartimentul *Transparența decizională,* directoriul *Procesul decizional.* |

**Ministru (semnat electronic) Octavian Armașu**